**Referat fra møte i AU**

Tid: 24.04.2019 kl. 09 – 10

Sted: Telefonkonferanse

Til stede fra AU: Gro Anita Mykjåland, Harald Furre, Robert Cornels Nordli, Inger Løite, Thor Jørgen Tjørhom og Unni Nilsen (1.vara)

Referat: Rune Røiseland (sekretariat)

Møte var innkalt med følgende saker på agenda:

1. Godkjenning av innkalling og referat fra sist møte
2. Statusoppdateringer og samtale med styreleder i AE
3. Eiersamtaler med Statkraft
4. Utbytte etter 2018
5. AU/eiermøte regnskap 2018/19, budsjett 2019/20 og anbefalinger til eiermøte
6. Endelig program for eiermøte 16.5.19
7. Eventuelt

**Oppsummering av møte**

1. Innkalling og referat etter møte 29.03.19 ble etter en mindre justering godkjent.
2. Styreleder var forhindret fra å delta i møte. Leder av AU og sekretariatet følger opp dialogen i etterkant av møte.
3. Siden sist møte i AU er det oversendt et notat med konkrete spørsmål til Statkraft som stor medeier i Agder Energi. Det har også vært telefonkontakt for å bekrefte innholdet og avstemme forventninger til den videre prosessen. Neste møtepunkt er torsdag 9. mai i etterkant av AE-konferansen. Sekretariatet reserverer møterom ved hotell Radison Blue Caledonien og kaller inn i Outlook. Flere i AU er forhindret fra å delta, og det vurderes om leder og nestleder representerer Agdereierne i samtalene.
4. *Det foreligger ikke særskilte hendelser eller andre forhold knyttet til resultat eller konsernets finansielle stilling som etter arbeidsutvalgets vurdering gjør det naturlig å fravike gjeldene utbyttepolitikk for 2018. Dette er også bekreftet av selskapets ledelse og vedtatt av styre.*Et saksnotat om gjeldene utbyttepolitikk og anbefalingen fra AU distribueres til eierkommunene sammen med formell innkalling til eiermøte 16. mai. Sammen med anbefalingen følger også et skjema der kommunene anmodes om å gi leder av AU fullmakt til å avgi stemme i selskapets generalforsamling.
5. Etter en gjennomgang av dokumentasjon fra regnskapsavdelingen i Agder Energi er det bekreftet at AU og eiermøte har disponert sine ressurser i henhold til budsjett for arbeidsperioden 2018/19. I et utkast til saksdokument for kommende eiermøte var det kommet med en skrivefeil som gjorde det påkrevd å kontrollere tallene på nytt. Feilen ble funnet og rettes opp i det endelige saksnotatet som distribueres til eierkommunene.

På bakgrunn av status og utsikter videre vil AU anbefale eiermøte å gjøre en tilsvarende avsetning fra utbytte etter 2018 for inndekning av kostander i 2019/20:

**Forslag til budsjett 2019 / 2020**

**Aktivitet** 2018/19 **2019/20**

- Arbeidsutvalget 175 000 175 000

- Sekretariatsbistand 555 000 555 000

- Kommunikasjon 85 000 85 000

- Kjøregodtgjørelse/reisekostnader 130 000 130 000

- Eiermøter 155 000 155 000

- Kompetansebygging og ekstern rådgiving 200 000 200 000

- Oppfølging av eierskapsmeldingen,

Adhoc mediehåndtering, nettverks-

bygging og dialogmøter Statkraft 200 000 200 000

Drift 1 500 000 1 500 000

Avsetning til disposisjon for kvalitetssikring av

nøkkelprosesser og arbeid relatert til ramme-

betingelser og strukturspørsmål etter behov 0 0

Totalt 1 500 000 1 500 000

Budsjettrammene inkluderer kostnader til mva.

1. Kommende eiermøte for Agderkommunene er planlagt 16. mai. Møte arrangeres ved Scandic hotel Sørlandet og er berammet fra kl. 10 – 14. Programmet planlegges med følgende innhold:

	* Åpningsforedrag ved leder av Energi Norge, Knut Kroepelien: «*Fornybarnæringen – muligheter og utfordringer"*
	* Status Q1 2019 og videre utsikter for Agder Energi
	* Presentasjon av *venturesatsingen* i Agder Energi
	* Status i *programmet for kostnadsreduksjoner* i Agder Energi
	* Gjennomgang av formelle saker i kommende generalforsamling
		+ Resultat etter 2018
	* Rundebordsamtaler om aktuelle temaer, relevante dilemmaer og informasjonsbehov i første eiermøte etter valget høsten 2019. Innledning ved AU og gruppesamtaler. Korte oppsummeringer i plenum
	* Formelle saker til behandling i eiermøte
		+ Utbytte etter 2018
		+ Regnskap og budsjett for AU/Eiermøte
		+ Fullmakt til leder av AU for å avgi stemme i selskapets generalforsamling
2. Ingen saker under eventuelt

AU holder av tid til å samles i etterkant av eiermøte 16.5.

Ref.

Rune Røiseland

Kristiansand, 24.04.2019